Pad van oorgawe nog onvoltooi | Die Vryburger
Die Vryburger het die onderstaande dokument op sy lessenaar gekry, waarvan die inhoud minder aangenaam is.
Dit lui as volg:
Geliewe kennis te neem dat daar op Vrydag, 25 April 2014 'n nuwe memorandum van verstandhouding (MvV) tussen Freedom Park en die Erfenisstigting onderteken sal word. Dit vervang 'n vroeëre driesydige MvV wat tussen die VTM, die ES en Freedom Park bestaan het. 'n Afsonderlike MvV tussen die VTM en Freedom Park sal mettertyd onderteken word.
Die MvV tussen die ES en Freedom Park word onderteken in die gees van samewerking, sosiale samehorigheid en versoening en het minstens drie basiese gesamentlike doelwitte voor oë, nl:
a. 'n Jaarlikse gesamentlike herdenkingsaktiwiteit by die Freedom Park gedenkmuur ter herdenking aan alle slagoffers wat gedurende die SA Anglo-boereoorlog (1899 – 1902) die hoogste offer gebring het. Die doel is om optimale bewuswording te kweek van die verliese en opofferings tydens en as gevolg van die SA Anglo-Boereoorlog. (Detail later).
b. 'n Gesamentlik kranslegging deur militêre veterane by Isivivane, Freedom Park ter herdenking aan alle Suid-Afrikaanse slagoffers wat aan beide kante van die stryd sedert die begin van die sestigerjare van die vorige eeu gesterf het, asook die lede van die SANW wat sedert 27 April 1994 in diens van die land gesterf. Dit vind plaas om 07h00 op die laaste Sondag van Mei (vanjaar 25 Mei) en lede van die SANW, indien hulle aanvaar, verteenwoordigers van die hoof militêre veterane-organisasies, asook Freedom Park en die ES, is genooi om deel te neem. Die veterane-organisasies sluit in APLA, AZANLA, die TBVC militêre veterane, MK (Umkhonto we Sizwe) en die RMVO (ex –SA Weermag se Raad van Militêre Veterane-organisasies. Dieselfde groep is genooi om na afloop daarvan ook die herdenkingsdiens by die SAW Muur van Herinnering by te woon om kranse te lê.
c. Die partye sal ook apart en gesamentlik die idee bevorder om 'n gepaste monument op te rig vir alle lede van die SA Nasionale Weermag wat sedert sy ontstaan op 27 April 1994, hulle lewens in diens van die land verloor het. Dit sal natuurlik in noue samewerking met en ter ondersteuning van die SANW gedoen word, indien lg. daartoe instem. (Daar is tans geen gededikeerde monument waar diesulkes herdenk word nie).
Indien daar enige leser is wat graag die ondertekeningsplegtigheid op 25 April te Freedom Park wil bywoon, word u vriendelik versoek om so spoedig moontlik met Sheron te skakel by 012 325 7885 of 082 771 6549.
Vri Gert Opperman
Besturende Direkteur/Managing Director
Die Erfenisstigting/The Heritage Foundation
Sel: 083 300 4580
e pos: [email protected]
[email protected]endelike groete/ Best regards
5 thoughts on "Pad van oorgawe nog onvoltooi"
Joffre Papenfus April 23, 2014 at 6:30 pm
Indien ek reg herinner is die "vryheidspark", benewens die seer-oog-geldmors, op geen vlak vergelykbaar met ons erfenis nie, want by die opening was die gebruiklike Afrika-rituele nagekom, wat skreeu teen die ware geloof!
Natuurlik gedenk dit verder geweldenaars, wat hulle oog gehad het op wat hulle nie toekom nie en daarvoor duisende lewens geneem het.
Hierdie is 'n kwade dag, benewens die ander onaanvaarbare dinge wat nou weer kop uitsteek by die VTM.
Andries April 23, 2014 at 8:53 pm
Joffre, ek stem volmondig saam met jou. Dit is "ter wille wees" wat hier die rede voer. Soos ek my geloof oor heidense praktyke verstaan, MAG ons nooit ooit saam met hulle in enige opsig enige diens verrig nie. Nooit. Ek se nie so nie, ek vind my riglyne en verpligtinge in die voorskrif wat God ons opgele het. Lees Deutronomium 6,7,8. Wat ons mense altyd by hierdie paganistiese ondiere soek weet net hulle alleen.
DuP du Plessis April 23, 2014 at 10:38 pm
Ek het my hele beroepsloopbaan in die militêre- en semi-militêre bedryf deurgebring en in 'n groot mate my patriotisme daarin uitgeleef. Ek het eenmaal die fout gemaak om een van Rooi-Gert Opperman se jaarlikse herdenkingsgeleenthede by die VTM by te woon, en sal nooit weer nie.
Dit is jammer dat ons weermaglede wat as eerbewys aan ons makkers wat hul lewens vir hul land afgelê het, in ons stryd teen Kommunisme, by so 'n geleentheid gekonfronteer moet word met Rooi-Gert se versoeningsoefening met daardie selfde Kommuniste.
Ek stem saam met die vorige kommentators, daar is absoluut geen rede waarom hierdie twee aksies aanmekaar gekoppel moet word nie.
Deon April 26, 2014 at 4:46 pm
Beste DuP, as oud-offisier stem ek 100% saam met jou.
Transvaal Burger April 26, 2014 at 10:47 pm
In 1974 het Verkenner Luitenant Freddie Zeelie in Angola gesneuwel, en toe daardie ouens in 1975 in Angola ingegaan het, het hulle nie eers oor sulke dinge soos politiek gedink nie. Hulle was maar 18/19 jaar oud. Van hulle het daar aan hul einde gekom … Hulle ouers het toe nie nie eers geweet hulle was daar nie.
Hoe min het hulle geweet hoe hulle verraai word … Terwyl hulle daar diep in Angola suksesvol aangesukkel het met hul 2de WO artillerie, sagte Landrovers, Magirus Deutz en Bedford vragmotors en ander ontoereikende toerusting … en later …
Ook die wie agterna gekom het, tot en met die finale verraderlike oorgawe in 1994.
Nou staan hul name nog boonop ook geskryf teen 'n muur by die vrymesselaars sonaanbiddings tempel. Skandalig. Hulle verdien beter as dit. Weereens weet die ouers nie … Hulle weet nie watse bose plek dit is nie.